cyanic-selkie/wikianc huggingface dataset:
Hyökkäys Pearl Harboriin
Taistelun jälkeen
Japanilaisten hyökkäys Pearl Harboriin ”herätti nukkuvan jättiläisen”, eli pakotti Yhdysvallat avoimesti sotaan niin Tyynenmeren kuin Euroopan rintamilla, ja maan massiivinen teollisuus alkoi toimia lähes yksinomaan armeijan hyödyksi. Sotavuosina valmistui tuhatkunta pinta-alusta, lentotukialuksia, taistelulaivoja, risteilijöitä ja fregatteja, sekä parisataa sukellusvenettä. Vuonna 1944 Yhdysvaltain lentokonetehtaat työnsivät ulos alle kahdessa päivässä iskussa menetetyn kaluston verran koneita.
Traveller’s Tales
Tammikuussa 2022 raportoitiin Traveller’s Talesilla tapahtuneesta pitkästä ylityöjaksosta, joka tapahtui Lego Star Wars: The Skywalker Sagan kehityksen aikana. Monet työntekijät ilmaisivat tyytymättömyytensä yrityksen johdolle tiukoista kehitysaikatauluista, yrityksen pitkiä ylityöjaksoja suosivasta kulttuurista ja vanhanaikaisista kehitystyökaluista. NTT:n (yrityksen itse kehittämä pelimoottori, joka kehitettiin korvaamaan sen edellinen pelimoottori, jotta voitaisiin välttää rojaltien maksaminen Unityn tai Unreal Enginen käyttämisestä) käyttäminen aiheutti yrityksen sisällä hyvin paljon kiistaa, koska monien työntekijöiden mielestä Unreal Enginen käyttö olisi ollut parempi vaihtoehto. NTT osoittautui erittäin hankalaksi käyttää, esimerkiksi joidenkin animaatioiden tekemisessä kesti useita tunteja pidempään verrattuna edelliseen pelimoottoriin. Tästä johtuen The Skywalker Saga tulisi olemaan viimeinen Traveller’s Talesin tekemä peli, joka käyttäisi NTT:tä, yrityksen pyrkiessä käyttämään Unreal Enginea tulevaisuudessa.
Nummelan lentokenttä
Onnettomuus 1941 ja muistomerkit
Kentällä sattui lento-onnettomuus 2. elokuuta 1941, jolloin pommituslennolle lähdössä ollut kone syöksyi maahan ja koneessa olleista kolmesta kaksi sai surmansa.
Ilosia aikoja, Mielensäpahoittaja
Ilosia aikoja, Mielensäpahoittaja on vuonna 2018 ensi-iltansa saanut Tiina Lymin ohjaama elokuva. Se perustuu Tuomas Kyrön samannimiseen romaaniin vuodelta 2014. Elokuvan ovat käsikirjoittaneet Tiina Lymi, Tuomas Kyrö ja Juha Lehtola. Mielensäpahoittajana nähdään Heikki Kinnunen edellisessä elokuvassa pääroolin tehneen Antti Litjan sairastuttua.
Miesten Superpesis
Superpesiksessä on pelannut sen perustamisen jälkeen 31 eri pesäpalloseuraa. Näistä 9 on voittanut sarjan mestaruuden: Sotkamon Jymy (18), Vimpelin Veto (4), Kiteen Pallo -90 (3), Joensuun Maila (2), Oulun Lippo (2), Imatran Pallo-Veikot (1), Hyvinkään Tahko (1), Pattijoen Urheilijat (1) ja Manse PP (1).
Superpesis mediassa
thumb|Superpesiksen verkkosivusto marraskuussa 2010.
Tuomarit
thumb|Syöttötuomari Ossi Muurainen on tuominnut eniten Superpesiksen otteluita, 520 kappaletta.
Celesta
Muiden muassa Giacomo Puccini ja Richard Strauss käyttivät celestaa oopperoissaan ja Gustav Mahler sinfonioissaan. Pjotr Tšaikovskin säveltämä Pähkinänsärkijä (1892) kuuluu varhaisimpiin teoksiin, joissa on käytetty celestaa, ja soitin on kuultavissa varsinkin kuuluisassa ”Makeishaltijattaren tanssi” -kappaleessa. Béla Bartókin tuotantoon kuuluu Musiikkia jousille, lyömäsoittimille ja celestalle (1936).
Dollari-miljoona
Juoni
Rickard Bergin esiintyy nimellä René Marelle ja kiertelee maailmaa ristiin rastiin. Hän aikoo välttää asepalveluksen kotimaassaan, joten hän maksaa vanhalle ystävälleen Birger Stenströmille 25 000 Ruotsin kruunua, jotta tämä esiintyisi hänenä ja menisi armeijaan hänen puolestaan. Birger ihastuu tukkukauppias Falkmanin tyttäreen Fylgiaan, joka luulee Birgeriä Rickardiksi. Kenttäharjoituksessa sattuu onnettomuus, jossa Birger saa surmansa. Talousvaikeuksissa oleva Falkman kieltää onnetonta Fylgiaa ostamasta surupukua. Falkman ja hänen velkojansa, juutalainen herastuomari Simon Jacobowsky saavat tietoonsa, että Rickard Bergin oli miljoonaperijä. Falkman ja Jacobowsky yrittävät todistaa, että Fylgia oli Rickardin morsian, jotta pääsisivät käsiksi tämän rahoihin. Myös muuan vapaaherra af Segerlind on velkaantunut Jacobowskylle, joka alkaa juonitella Falkmanin selän takana ja kehottaa af Segerlindiä pyrkimään miljoonaperijättäreksi luullun Fylgian hameen alle. Kun tieto Birgerin kuolemasta kiirii oikean Rickardin korviin, tämä pestautuu Falkmanin yksityissihteeriksi. Rickard ja Fylgia rakastuvat toisiinsa, seuraa sarja väärinkäsityksiä ja pari sivujuonta. Ennen pitkää Fylgia ja Rickard tekevät lopun pelleilystä ja Fylgia tekee pesäeron tuomarin ja isänsä juoniin. Rickard paljastaa todellisen minuutensa Fylgialle ja viranomaisille. Puolen vuoden vankilassa istumisen jälkeen rakastavaiset saavat rahat ja toisensa.
Exodus (yhtye)
Historia
Alkuvuodesta 2007 Exodus ilmoitti Tom Huntingin voivan palata rumpuihin. Exodus julkaisi kaksiosaisen albumin, jonka ensimmäinen osa, The Atrocity Exhibition... Exhibit A, julkaistiin lokakuussa 2007. Exhibit B julkaistiin toukokuussa 2010.
Kypärämäki
Luonto ja ympäristö
Tummavetisen Köhniönjärven lisäksi vesistöalueita ovat Killerjärvi Killerin raviradan sisäpuolella, Rimminsuo rimpineen, Köhniönjärveen laskeva Mäyräoja, Köhniönjärvestä Jyväsjärveen laskeva Köyhänoja ja nimetön Köhniönjärveen laskeva puro. Rehevässä laaksossa virtaavan Köyhänojan luonnontilaa on muuttanut vain Keuruun radan ja tien, nykyisen Mäyränpolku-nimisen kevyenliikenteenväylän rakentaminen sen yli. Sen sijaan Mäyräojaa, joka sekin sukeltaa Keuruun radan ali, on muuttanut myös sen perkaaminen.
thumb|200px|Köhniönjärvestä Jyväsjärveen laskeva Köyhänoja Kypärämäen asuinalueilla kadut on osittain rakennettu sen verran harvaan, että eri katujen varressa sijaitsevien tonttirivien väliin jää pieniä metsäalueita. Alueella on noin puolen kilometrin pituinen Kypärämäen-Köhniön luontopolku, joka esittelee tavallisimpia lehtomaisen metsän ja kuivan kangasmetsän kasvilajeja. Vuosina 2010–2011 kaupungin omistamissa Kypärämäen pienissä metsissä tehtiin maiseman parantamiseksi harvennustöitä tarkoituksena turvata metsien elinvoimaisuus ja viihtyisyys. Metsiä harvennettiin ja alusmetsiä raivattiin, jotta saatiin kasvutilaa jäljelle jääville puille, sekä poistettiin huonokuntoisia ja asukkaita häiritseviä puita. Metsänhoitotoimenpiteitä arvosteltiin ja epäiltiin etukäteen jonkin verran julkisuudessa. Kaupungin jälkeenpäin järjestämässä mielipidekyselyssä valtaosa vastaajista piti kuitenkin hoitotöiden lopputulosta onnistuneena.
Asuttu alue laajenee
thumb|Vuonna 1965 valmistunut kerrostalo Vekarokadulla Köhniönrannassa Jatkosodan jälkeen asutus levisi Kypärämäen eteläosaan Köhniölle. Köhniön alue rakennettiin Rautpohjan tehtaan työntekijöitä varten. Tehdas tarvitsi sotakorvausten vuoksi kasvaneen tuotantonsa takia lisää työläisiä, mutta asuntopula haittasi työntekijöiden saamista. Yhteistyössä Jyväskylän kaupungin kanssa tehdas järjesti työntekijöille asuntolainoja, ja alueen rakentaminen alkoi 1948. Rakentamisessa käytettiin useiden erilaisten tyyppitalojen piirustuksia, joten Köhniö on rakennuskannaltaan melko monipuolinen ja vaihteleva.
Väestö
Kypärämäessä asui vuoden 2019 tilastojen mukaan 2 991 asukasta. Väestö oli edellisestä vuodesta vähentynyt 73 asukkaalla eli 2,4 prosentilla.
Politiikka
Asuinalueen alkuaikoina selvästi suosituimmat puolueet asukkaiden keskuudessa olivat SDP ja sotien jälkeen toimintansa aloittanut SKDL. SDP sai parhaimmillaan noin puolet alueen äänistä, ja SKDL:n kannatus oli lähes samaa tasoa. Esimerkiksi vuoden 1964 kunnallisvaaleissa SDP sai äänistä 48 %, SKDL 36 %, Keskustan ja Kansanpuolueen vaaliliitto 10 % sekä Kokoomus 6 %. Äänestysaktiivisuus oli 77 %. Kahden vasemmistopuolueen välinen kilpailu oli kovaa, eikä yhteistyötä harrastettu. Kypärämäessä toimii edelleen aktiivinen sosiaalidemokraattinen työväenyhdistys. Kypärämäen työväenyhdistys (KTY) perustettiin, koska Kypärämäen työläiset olivat sitä mieltä, että Jyväskylän työväenyhdistys (JTY) oli muuttumassa elitistiseksi eikä ajanut tarpeeksi laitakaupungin työväen asioita. Myös Suomen Kommunistisen Puolueen toiminta on Kypärämäessä aktiivista. Yksi neljästä Keski-Suomessa toimivista SKP:n osastoista on Kypärämäen osasto. Kypärämäki ei enää kuitenkaan ole enää yhtä vahvasti vasemmistolainen kaupunginosa kuin aiemmin.
Suuri Pohjan sota
Sota Puolassa
Kaarle XII kaavaili Puola-Liettuasta liittolaista, mutta ensin hänen piti voittaa Saksin ja Puolan armeijat ja syöstä August II Väkevä vallasta. August ei ollut antanut periksi lopullisesti vaikka olikin luopunut Riian piirityksestä. August uudisti liiton Pietarin kanssa talvella 1701, jolloin Pietari lupaili apujoukkoja ja sivustatukea hyökkäämällä uudestaan Inkeriin. Kaarle XII ei jäänyt odottamaan Augustin hyökkäystä, vaan ylitti Väinäjoen ja löi Saksin ja Venäjän armeijat Väinäjoen taistelussa heinäkuun alussa 1701 Riian lähellä. August oli nyt lyöty, mutta Kaarle ei tyytynyt tarjotun rauhan ehtoihin vaan vaati ehdotonta antautumista.
Kaarle XII eteni Puolaan ja vaikka Puolan valtakunnan armeija liittyi nyt sotaan, Kaarlen armeija valtasi Varsovan, Krakovan ja löi Saksin sekä Puolan armeijat 1703 keväällä Pultuskissa. Vuoden 1704 alussa Kaarle XII valitutti Varsovassa Stanisław Leszczyńskin Puolan kuninkaaksi. August Väkevä pakeni Liettuaan. Helmikuussa 1706 sotamarsalkka Schulenburgin johtama saksien ja venäläisten armeija tuhottiin Fraustadtin luona. Narvan jälkeen ruotsalaisten päällikkö, kenraali Rehnschiöldt oli päästänyt venäläisvangit menemään sen jälkeen, kun he olivat luovuttaneet aseensa. Nyt hän ei kuitenkaan aikonut päästää samoja miehiä taistelemaan kolmatta kertaa ruotsalaisia vastaan ja ilmeisesti määräsi venäläiset teloitettavaksi. Joka tapauksessa Schulenburgin armeija menetti 18 000 miehestään 8 000 kaatuneina ja 7 600 vankeina. Espanjan perimyssodan tapahtumien johdosta Saksan keisari päästi Ruotsin joukot kesällä 1706 marssimaan Sleesian läpi Saksiin, ja Kaarle pakotti August Väkevän solmimaan rauhan syyskuussa.
Tie Pultavaan
Ruotsin armeija lähti marssimaan kohti Ukrainaa. Kaarlen apujoukkojen huoltovankkurit ja tykit juuttuivat mutaan, ja ne tuhottiin Lesnajan kylässä lumimyrskyssä syyskuussa 1708. Puolet Adam Ludvig Lewenhauptin 12 000 miehestä saavutti pääjoukon ilman varusteitaan, mikä ei auttanut armeijan huoltoa.
Kaarlen paluu Ruotsiin
Kaarle XII ratsasti kahdessa viikossa Turkin Transsylvaniasta Unkarin, Itävallan, Baijerin ja muiden Saksan ystävällismielisten valtioiden kautta Ruotsin Pommeriin. Hän saapui Stralsundin kaupunkiin 11. marraskuuta 1714. Kaarle saattoi vain todeta, että Pietari oli vallannut Ruotsin Itämeren maakunnat ja Suomen, sekä Tanska Bremenin. Hannover liittyi sotaan Ruotsia vastaan huhtikuussa 1715. Tilanne muuttui vielä epätoivoisemmaksi saman vuoden lokakuussa, kun Preussikin liittyi sotaan Ruotsia vastaan ja Tanskan, Saksin ja Preussin joukot alkoivat piirittää Stralsundia. Kaarle pakeni piiritetystä kaupungista Skåneen, jonne hän saapui 13. joulukuuta 1715.
Ruotsia vastaan sodassa olevasta Hannoverin vaaliruhtinaasta oli tullut myös Ison-Britannian kuningas Yrjö I vuoden 1714 syyskuussa. Kaarle oli tukenut katolisia jakobiittejä, jotka yrittivät syöstä Yrjön valtaistuimelta, mutta heidät kukistettiin Skotlannissa vuoden 1716 helmikuuhun mennessä. Niinpä suurten merivaltojen laivastot (Britannian sekä Alankomaiden) tukivat Tanskan ja Venäjän laivastoja kun ne pyrkivät nousemaan uudelleen maihin Skåneen syksyllä 1716. Kaarlen pelasti vain liittolaisten eripura. Tilanne idässä oli toivoton, ja vuonna 1718 Kaarle alkoi jo tunnustella rauhaa Venäjän kanssa Ahvenanmaalla.
Rauha ilman Kaarlea
Ruotsi solmi Tukholman rauhat vuosina 1719 ja 1720 Hannoverin, Preussin, Tanskan ja Puolan kanssa. Ruotsi menetti Saksan alueensa Hannoverille ja Preussille Länsi-Pommeria lukuun ottamatta, Tanskalle se joutui maksamaan sotakorvauksia ja luopumaan tullivapaudesta Juutinraumassa. Venäjän kanssa tehtiin lopulta vuonna 1721 Uudenkaupungin rauha, Ruotsi menetti Inkerin, Viron, Liivinmaan, Käkisalmen läänin ja muuta Karjalaa miltei Suomen nykyistä itärajaa myöten.
Robert Donat
Yksityiselämässään hän oli kaksi kertaa naimisissa ja hänellä oli kolme lasta ensimmäisestä avioliitosta. Hän kuoli astmakomplikaatioihin 53-vuotiaana.
Cuiabá
Kullanetsijät perustivat Cuiabán vuonna 1719 ja se sai kaupunkioikeudet (vila) 1727 ja suuremman kaupungin (cidade) aseman 1818. Ympäröivän alueen pääelinkeinoja ovat maanviljelys ja karjatalous. Sen jälkeen kun alueelle vedettiin kaasuputki Boliviasta vuonna 2000, kaupunkiin on rakennettu useita lämpö- ja vesivoimalaitoksia. Kaupungissa toimivat myös Mato Grosson liittovaltionyliopisto (perustettu 1970), hiippakunnan piispanistuin ja suuri jalkapallostadion.
Ensimmäinen kuukävely
Kuukävelyllään astronautit pystyttivät Yhdysvaltain lipun, asensivat kameroita ja tieteellisiä laitteita, valokuvasivat ympäristöä ja ottivat näytteitä kuuperästä tulevia geologisia tutkimuksia varten.
Kuukävely
21. heinäkuuta 1969 kello 2.56 UTC, kuusi ja puoli tuntia laskeutumisen jälkeen, Armstrong astui Kuun pinnalle sanoen: ”Tämä on pieni askel ihmiselle, mutta suuri harppaus ihmiskunnalle”.
Armstrongin historiallisesta lauseesta on kiistelty siitä puuttuvan epämääräisen artikkelin ’a’ vuoksi. Ilman artikkelia sana man tarkoittaa ihmiskuntaa kuten mankind. Jotkut akustiikan tutkijat ovat väittäneet, että Armstrong olisi lausunut myös kyseisen artikkelin, mutta huonon viestintäteknologian vuoksi se ei tallentunut nauhalle. Sanoi Armstrong artikkelin tai ei, hänen oli se tarkoitus sanoa, ja hän pyysi että artikkeli mainittaisiin aina suluissa kun lausetta siteerataan.
pienoiskuva|[[Buzz Aldrin Kuussa.]] pienoiskuva|Buzz Aldrinin kuuluisa jalanjälki Kuun pinnalla.
Sähköisten suureiden analogiat
Sähköstatiikan, sähkömagnetismin ja sähködynamiikan ilmiöitä kuvaaville suureille on ajateltavissa seuraavia analogioita eli vastaavuuksia. Tällaisella ajattelutavalla voi ymmärtää toisen fysiikan alan ilmiöitä jo tuntemansa alan avulla.
Dumitru Prunariu
Vuonna 1990 Prunariusta tuli Romanian siviili-ilmailuohjelmien johtaja. Vuonna 1998 hänestä tuli Romanian avaruusjärjestön (ROSA) johtaja. Vuonna 2003 hänet ylennettiin kenraalimajuriksi. Vuonna 2004 Prunariusta tuli maansa lähettiläs Venäjälle.
Prunariu on naimisissa ja perheessä on kaksi lasta.
Halonit
Haloneista käytetään usein koodinimiä, joiden numerosarjat ilmoittavat yhdisteen alkuainekoostumuksen. Esimerkiksi CBrClF2 on toiselta nimeltään haloni 1211 ja CBrF3 on haloni 1301. Ensimmäinen numero on molekyylin hiiliatomien lukumäärä. Toinen numero kertoo fluorin, kolmas kloorin ja neljäs bromin määrän. Alkuaineet ilmoitetaan siis järjestysluvun mukaisessa järjestyksessä.
Megáli Panagían luostari
Megáli Panagían luostari (, ”Suuren Neitsyt Marian luostari”) on ortodoksinen luostari Sámoksen saarella Kreikassa. Se sijaitsee saaren eteläosassa noin 1,5 kilometriä etelään Koumaradaíoin kylästä ja noin 10 kilometriä länteen Pythagóreiosta.
Liikkuvan työvoiman hallinta
Mobiiliratkaisujen kehittämisen lähtökohtia
Liikkuviin työntekijöihin liittyvissä ratkaisuissa korostuu kokonaisprosessien hallinta. Tällöin mietitään, minkä kokonaisen osan kokonaisprosessista esimerkiksi liikkuva työntekijä voi tehdä siten, että prosessissa seuraava voi sujuvasti jatkaa omasta osuudestaan. Esimerkiksi huoltomies voi pelkän huoltotyön lisäksi tehdä myös huoltokäyntiin liittyvä paperityön, jolloin vaikkapa laskutuksesta vastaava henkilö voi suoraan jatkaa laskujen käsittelystä. Liikkuvan työvoiman hallintaan liittyvät kehittämisprojektit vaikuttavatkin väistämättä uudistavasti yritysten kokonaisprosesseihin.
Ratkaisujen käyttöönottojen osapuolia
Liikkuvan työntekijän työtekoa tukevien mobiiliratkaisujen toimittajia on markkinoilla enenevässä määrin. On myös havaittavissa voimakasta eri toimittajien välistä verkostoitumista ratkaisujen tuottamisessa. Toimittajien markkinoinnissa korostuvat muun muassa kokonaisprosessien hallinta, teknologiaosaaminen, liiketoimintasovelluksiin liittyvän integroinnin osaaminen sekä ylipäänsä laaja-alainen osaaminen ja kokemus alalla.
Lähteitä
Kaskikallio, Kimmo. A Look at WebSphere Everyplace Access. Notes Forum 7.10.2004. PowerPoint-esitys.
Néstor Kirchner
Néstor Carlos Kirchner (25. helmikuuta 1950 – 27. lokakuuta 2010) oli Argentiinan presidentti. Hänen kautensa alkoi 25. toukokuuta 2003 ja päättyi 10. joulukuuta 2007. Peronisti Kirchner toimi aiemmin Santa Cruzin maakunnan kuvernöörinä 1991–2003. Hänen vaimonsa Cristina Fernández de Kirchner seurasi häntä presidenttinä. Huhtikuussa 2010 Kirchner valittiin UNASURin ensimmäiseksi pääsihteeriksi.
Pätöteho
Vaihtovirtapiireissä pätöteho (tunnus P) on piirissä todellisuudessa kulutettu teho. Pätöteho on varsinainen työtä tekevä, eli esimerkiksi vastuskuormassa lämmöksi muuttuva teho. Sen SI-yksikkö on watti. Jos vaihtovirran jännite ja virta eivät ole samassa vaiheessa, pätöteho on pienempi kuin näennäisteho. Pätötehon ja näennäistehon suhde on tehokerroin.
TravelBird
Liiketoiminta
TravelBirdin liikeidea on tarjota paikallisten matka-asiantuntijoiden valitsemia inspiroivia matkapaketteja aina lyhyistä kaupunkilomista pidempiin kaukolomiin. Yritys tarjoaa päivittäin uusia matkatarjouksia sekä pääsylippuja tapahtumiin ja muihin aktiviteetteihin.
Yrityksen kasvutavoitteista johtuen päätettiin keskittyä ainoastaan nopeimmin kasvaviin maihin ja sulkea Espanjan, Puolan, Italian ja Iso-Britannian markkinat vuonna 2015.
Vichy
Kaupungin nimestä on tullut myös yleisnimi natriumpitoisille kivennäisvesille.
Suomalainen tieteiskirjallisuus
Historiaa
Vuonna 1935 Sigurd Wettenhovi-Aspa julkaisi teoksen The Diamondking of Sahara, joka ei ole ilmestynyt suomeksi.
2000-luvun suosituimpia aiheita on ollut dystopia. Monet kirjailijoista ovat rajanneet maailmankylän EU-liittovaltiota muistuttavaan byrokraattiseen dystopiaan. Vuokko Tolosen romaanissa Tampereen ilmasto (1997) kuvataan kaupungin lähiötä, jossa turvallisuustieteen laitos tarkkailee ihmisten käytöstä. Samoilla linjoilla on Juha Ruusuvuori todellisuuden tasoja sekoittavassa romaanissaan Nokian nuoriso-ohjaaja (2003) ja karismaattista uskonliikettä käsittelevässä romaanissa Pyhän kalan kultti (2007). Tieteiskirjallisuudelle ominaisia ajatuskokeita dystooppisesta kehityksestä löytyy muiltakin kirjailijoilta, esimerkiksi Merete Mazzarellan novellikokoelma November (2004, Marraskuu) ja Heimo Suden romaani Kentauri (2003). Niitä ei ole kuitenkaan tavattu lukea suhteessa tieteisfiktion traditioon, vaan kirjailijakuvan mukaisesti osana valtavirtaproosan perinnettä.
Pienkustantajilla on ollut huomattava merkitys uusien alalajien esittelijänä. Helsinkiläinen Kirjava (2002–) ja tamperelainen Vaskikirjat (2007–)  ovat julkaisseet keskeisiä käännösteoksia. Turkulainen Turbator (2007–) on julkaissut useaakin lajityyppiä, dekkareiden ja paikalliskirjallisuuden ohella. Uusin tulokas on osuuskuntamuotoinen Osuuskumma (2012–), joka on erikoistunut lajirajoja ylittävien teosten julkaisemiseen. Merkittävin yksittäinen foorumi harrastajien kohtaamiselle on ollut Risingshadow-verkkosivusto (1997–) sen edistäessä keskustelua nuoremman ja vanhemman harrastajapolven välillä.
Jacques Derrida
Tuotanto
Derrida kirjoitti yli 20 teosta, jotka käsittelevät filosofiaa, kirjallisuutta, antropologiaa, kielitiedettä, psykoanalyysiä ja filosofian opettamista. Derrida on yhdistetty usein ”vuoden 1968 ajattelijoihin”, joita hänen lisäkseen ovat olleet esimerkiksi Louis Althusser, Jacques Lacan, Michel Foucault, Roland Barthes ja Gilles Deleuze. Derridan ajattelun mukaan kielen ja todellisuuden välistä suhdetta selittämään tarvitaan dekonstruktio eli lukutapa, jossa on paljon kirjallisuuden, taiteenteorian, uskontotieteen, antropologian ja psykoanalyysin aineksia.
Derridan kirjoitustyyli ei kaikilta osin ole klassisen retoriikan mukaista. Hänen ajattelunsa avainkäsitteitä ovat kirjoitus (écriture), ero (différance) ja merkityksen hajoaminen (dissémination). Hän ei hyväksy näkemystä, että merkitys ja mieli olisivat tekstin sisällä tai jollakin sen puolella. Tulkinnoissa on päästävä olemisen ja olevan, läsnäolon ja läsnäolevan välisen eron “tälle puolen”.
Sek-heksyyliasetaatti
sek-heksyyliasetaatin kemiallinen kaava on C8H16O2 ja rakennekaava CH3COOCH(CH3)CH2CH(CH3)2. sek-heksyyliasetaatista käytetään myös nimiä 1,3-dimetyylibutyyliasetaatti ja metyyli-isoamyyliasetaatti.
Matti Turunen
Matti Turunen on opiskellut pianonsoittoa Joensuun konservatoriossa vuosina 1990–2000 sekä laulua Helsingin konservatoriossa 2001–2002 ja Joensuun konservatoriossa 2005–2007. Hän on opiskellut kirkkomusiikkia Sibelius-Akatemiassa vuodesta 2007 ja valmistunut sieltä musiikin kandidaatiksi 2012 ja musiikin maisteriksi 2014. Hän opiskelee laulua Jaakko Ryhäsen johdolla.
Yleisurheilun sisäratojen Euroopan-mestaruuskilpailut 1967
Yleisurheilun sisäratojen Euroopan-mestaruuskilpailut järjestettiin vuonna 1967 Prahassa, Tšekkoslovakiassa. Kisojen ajankohta oli 11.–12. maaliskuuta. Kisapaikkana oli Sportovni Hala, jonka juoksurata oli 150 metrin mittainen.
A Silver Mt. Zion
Musiikillisesti A Silver Mt. Zion muistuttaa hyvin paljon alkuperäistä Godspeed You! Black Emperoria, joskin yhtyeen kappaleet ovat yleensä lyhyempiä ja tyyliltään henkilökohtaisempia. Toisin kuin Godspeed You! Black Emperor, A Silver Mt. Zionin kappaleissa on usein myös laulua. Useissa kappaleissa on myös vahva poliittinen lataus.
Denis Papin
Saksa
Hugenottina Papin huomasi joutuvansa Ludvig XIV:n protestantteja kohtaan suunnattujen rajoitusten kohteeksi Nantesin ediktin kumoamisen vuoksi vuonna 1685. Saksassa Papin saattoi elää muiden maanpaossa olevien hugenottien kanssa.
Karl Molin
Molin omisti vuosina 1868–1889 Tampereen kanta-apteekin joka sijaitsi vuodesta 1875 alkaen Keskustorin varrella olleessa Molinin talossa.
Hella W
Hella W on ensimmäinen suomalainen naisesta tehty elämäkertaelokuva. Nimiroolissa Hella Wuolijokea näyttelee Tiina Weckström.
Sosiaaliturvan uudistus
Historia
Marinin hallitus perusti helmikuussa 2020 parlamentaarisen komitean valmistelemaan sosiaaliturvan kokonaisuudistusta. Sen toimikausi on kaksi vaalikautta vuoteen 2027 saakka. Komiteaa johtaa sosiaalipolitiikan tutkimusprofessori Pasi Moisio. Sosiaali- ja terveysministeri Aino-Kaisa Pekosen mukaan uudistuksen tavoitteena on ”selkeämpi ja toimivampi järjestelmä, joka mahdollistaa työnteon ja sosiaaliturvan yhteensovittamisen muuttuvissa elämäntilanteissa”.
Brittiläinen idealismi
Brittiläinen idealismi on nimitys uushegeliläiselle absoluuttiselle idealismille, joka oli akateemisen filosofian valtavirtaus Britanniassa 1800-luvun loppupuolella. Se oli eräällä tavalla saksalaisen idealistisen liikkeen laajennos. Brittiläinen idealismi vastasi Immanuel Kantin ja G. W. F. Hegelin ajatteluun ja omaksui osan hegeliläisestä terminologiasta. Brittiläisistä idealisteista merkittävimmät olivat F. H. Bradley ja J. M. E. McTaggart. 1900-luvun alkupuolelle tultaessa sellaisten filosofien kuin Bertrand Russell ja G. E. Moore vastustus johti idealismin ajan nopeaan päättymiseen ja analyyttisen filosofian nousuun englanninkielisissä maissa. Idealistisesta ajattelusta ei jäänyt juurikaan näkyviä jälkiä analyyttiseen filosofiaan.
Musti Laiton
Kokoonpano
Entiset jäsenet:
Blue Mountain State
Elokuva
21. elokuuta projektin Facebook-sivulla elokuvan työnimeksi ilmoitettiin Blue Mountain State: The rise of Thadland.
Kangasalan urkutehdas
Historia
Vuonna 1911 tehdas siirtyi Bror Axel Thulén pojalle Martti Tulenheimolle. Hänen aikanaan tehdas laajennettiin nykyiseen kokoonsa, ja tehtaaseen perustettiin myös harmoniosasto. Tulenheimon aikana rakennettiin Suomen suurimmat urut Lapuan tuomiokirkkoon, ja tehdas sai myös kansainvälistä arvostusta.
Malmgårdin kartano
thumb|300px|Malmgårdin kartano thumb|300px|Vanha kuva Malmgårdin päärakennuksesta. Malmgårdin kartano on kartano entisen Pernajan kunnan alueella Loviisassa Uudellamaalla. Se muodostettiin vuonna 1615 yhdistämällä eräitä Ernst Creutzille lahjoitettuja maatiloja ja sai säterivapauden vuonna 1622. Kartano on ollut Creutzien kreivisuvun omistuksessa siitä lähtien. Kartano on nykyisin erikoistunut luonnonmukaiseen viljelyyn. Kartanoalue käsittää yli 500 hehtaaria peltoalaa.
Nykyisin kartanon ohessa toimii Malmgårdin Panimo.
Hampuri
pienoiskuva|Hampuri kuvattuna [[Kansainvälinen avaruusasema|Kansainväliseltä avaruusasemalta]]
1900-luku
Hampurin väkiluku ylitti miljoonan vuonna 1910. Seuraavana vuonna valmistui ensimmäinen tunneli Elben alitse. Ensimmäisen maailmansodan (1914–1918) jälkeisen Versailles’n rauhansopimuksen mukaisesti Hampuri joutui luovuttamaan suuren osan kauppalaivastostaan, mutta korvasi menetykset pian uusilla aluksilla. Hampurin yliopisto perustettiin keväällä 1919. Ekspressionistinen Kontorhausviertel ("Toimistotalokortteli") rakennettiin Vanhankaupungin kaakkoisosaan 1920-luvulla. Korttelin tunnetuin rakennus, punatiiliarkkitehtuurin merkkiteos Chilehaus kohosi vuosina 1922–1924.
Väestö
Hampurin osuus Saksan asukasluvusta on noin kaksi prosenttia. Teollistumisen myötä 1800-luvun jälkipuoliskolla kaupunki kasvoi ripeästi, vuoden 1852 noin 160 000:sta vuoden 1900 yli 700 000:een. Vuoteen 1905 mennessä preussilaiset naapurikaupungit Altona-Ottensen lännessä ja Wandsbek idässä olivat kasvaneet yhteen Hampurin kanssa. Kolmen kaupungin yhteenlaskettu väestömäärä oli tuolloin yli miljoona, hallinnollisesti ne pysyivät erillisinä vuoteen 1938 asti. Suuresta kuntaliitoksesta päätettiin 1937 (Groß-Hamburg-Gesetz). Huhtikuussa 1938 Hampuriin liitettiin yhteensä 48 kuntaa ja kaksi kunnanosaa, joiden väkiluku oli yhteensä 546 396 (1933) ja pinta-ala 610,96 km².
Politiikka
Hampurin osavaltion parlamentti on nimeltään Hamburgische Bürgerschaft.
Media
Hampurin talouden ja kulttuurin yksi peruskivi on media; maailman suurin aikakauslehti Der Spiegel on lähtöisin Hampurista. Lisäksi kaupungissa on useita muita mediayrityksiä sekä lukuisia ulkomaisten lehtien kirjeenvaihtamoita.
Luominen (oratorio)
Levytyksiä
Uudemmista levytyksistä John Eliot Gardinerin autenttisilla soittimilla tehty levytys on saanut hyvät arviot kriitikoilta. Gardinerin levytyksessä on käytetty resitatiivien säestäjänä fortepianoa siinä missä Karajanilla on teoksen valmistumisen aikoihin jo vanhentuneena pidetty cembalo.
Pau Ribas
Maajoukkueura
Alle 20-vuotiaiden maajoukkueen kanssa EM-hopeaa vuonna 2007 saavuttanut Ribas kuuluu nykyisin Espanjan koripallomaajoukkueeseen. Hän kuului Espanjan joukkueeseen vuoden 2015 EM-kilpailuissa ja Kiinan MM-kilpailuissa 2019, joissa kummassakin maa voitti kultaa.
Moskovan puolustuslinja
Saksalaisten lähestyessä Moskovan puolustuslinjan sotilaskomitea määräsi jatkuvien panssariesteiden rakentamisesta kaupungin ulkolaidalle. Syksyllä 1942 Moskovaa puolustaneissa Kalinin rintamassa, Lännen rintamassa ja Moskovan puolustuslinjassa oli yhteensä 1 890 000 miestä, 24 682 tykkiä ja mörssäriä, 3 375 panssarivaunua ja 1 170 lentokonetta.
Kelsos
Vaikutus
Kelsoksen Todellisella opilla oli vain hyvin vähän vaikutusta kristinuskon historiaan tai sen asemaan Rooman valtakunnassa, tai klassiseen kirjallisuuteen. Teoksesta voi löytää kaikuja Tertullianuksella ja Minucius Felixillä. Tämän jälkeen teos unohtui, kunnes Origenes herätti sen uudelleen henkiin. Suuri osa uusplatonilaisesta polemiikista palautui Kelsokseen, ja lainauksia häneltä ja hänen ajatuksistaan löytyy sekä Porfyriokselta että Julianukselta, vaikkakin Uuden testamentin kaanonin muotoutuminen muuttikin kristinuskoa vastaan suunnattuja argumentteja jonkin verran.
Vietnamin esihistoria
Alkuperä
Vietnamilaisten tarujen mukaan ensimmäiset vietnamilaiset periytyvät lohikäärmekuninkaan Lạc Long Quânin ja taivaallisen hengen Âu Cơ'n liitosta. Heillä oli 100 poikaa, joista vanhimmasta tuli Vietnamin ensimmäinen Hùng Vương-kuningas 2879 eaa. Hùng-kuninkaiden aikana maata kutsuttiin nimellä Văn Lang ja kansaa nimellä Lạc Việt. 200-luvulla eaa. Âu Việt-kansa muutti nykyisen Kiinan alueelta Punaisen joen suistoalueelle ja sekoittui alkuperäisväestöön. Vuonna 258 eaa. Thục Phán perusti Âu Lạcin kuningaskunnan Pohjois-Vietnamiin ja julisti nimekseen An Dương Vương.
1900-luvulla tehdyt ranskalaisten ja vietnamilaisten arkeologiset kaivaukset ovat osoittaneet alueen asutuksi pitkään, mutta vahvistuksia monien tarujen todentamiseksi ei ole saatu.
Cloppenburg
Aiheesta muualla
thumb|left|500px|Näkymä Cloppenburgiin.
VLB
Arkkitehtuurillisesti VLB oli 486-prosessorin prosessoriväylän jatke näytönohjaimelle asti. Nimen "local"-sana viittaa tähän; Väylä yhdisti suoraan prosessorin ja näytönohjaimen eikä liikenne kulkenut erillisen siltapiirin kautta.
Suomen avaruustutkimusseura
1960-luku
Vuonna 1969 Suomen avaruustutkimuskomitea julkaisi mietintönsä suosittaen maan liittymistä ESRO:oon (nyk. Euroopan avaruusjärjestö eli ESA).
1970-luku
Vuonna 1977 Avaruusluotaimen päätoimittajaksi tuli Jussi Leander ja lehden ilmestyminen harveni (4 lehteä vuodessa). 1979 seuran jäsenmäärä oli hieman alle 200 henkeä. Seura kehotti tällöin, että TKK:hon tulisi perustaa raketti- ja avaruustekniikan laboratorio. 6.-7.10.1979 vietettiin 20-vuotisjuhlat TKK:n virtauslaboratoriossa.
1990-luku
Vuonna 1999 seura vietti 40-vuotisjuhlaansa järjestämällä Suomen ilmailumuseossa suomalaisen avaruusteollisuuden näyttelyn.
Paul Julius Reuter
Paul Julius von Reuter (21. heinäkuuta 1816 Kassel, Saksa − 25. helmikuuta 1899 Nizza, Ranska) oli brittiläinen journalisti, mediayrittäjä ja paroni, joka perusti uutistoimisto Reutersin.
Lennätinlinkkiä pitennettiin länteen Corkin kaupunkiin, Irlantiin vuonna 1863. Laivat, jotka tulivat Amerikan mantereelta, saivat tätä kautta uutisia merelle ja päin vaistoin. Tieto saatiin näin perille Lontooseen ennen kuin laiva ehti satamaan, mikä oli esimerkiksi säätiedotukselle merkittävä askel.
7. syyskuuta vuonna 1871 Saksi-Coburg-Gothan prinssi Ernst aateloi Reuterin paroniksi.
Kobrat
Ulkonäkö ja koko
Kobrat näyttävät suurimman osan ajasta tavallisilta käärmeiltä, mutta häirittyinä niillä on kyky levittää niskan seutunsa hattumaisesti sivuille samalla kun ne kohottavat eturuumistaan. Litteä, levymäinen ”hattu” muodostuu, kun kylkiluut kääntyvät ulospäin ja pingottavat löysän ihon sivuille. Joillakin aasialaisilla lajeilla, kuten silmälasikäärmeellä eli intiankobralla (Naja naja) ja monokkelikobralla (Naja kaouthia), on niskassa lisäksi silmämäisiä kuvioita. Aasialaisten lajien ”hattu” on myös hieman suurempi kuin afrikkalaisten.
Elintavat ja käyttäytyminen
Jotkut kobralajit voivat puolustautua sylkemällä myrkkyä kohti uhkaajan silmiä. Myrkky voi lentää yli kahden metrin päähän. Silmiin joutuessaan se aiheuttaa tuskaa ja tilapäisen sokeutumisen, mutta jos silmiä ei hoideta kunnolla, ihminen voi sokeutua myös pysyvästi.
Luokittelu
Kobrien sukuun kuuluu 33 elossa olevaa ja viisi sukupuuttoon kuollutta lajia. Tunnustettujen lajien määrä on kasvanut uusien tutkimusten myötä. Esimerkiksi kaikkia Arabian ulkopuolella eläviä aasialaisia kobria pidettiin ennen 1990-lukua yhtenä lajina, silmälasikäärmeenä (Naja naja), mutta nykyään niiden katsotaan jakautuvan 11:een eri lajiin.
Suoniemi
Suoniemi on Turun ja Porin läänissä sijainnut entinen Suomen kunta. Se oli Karkun (Sastamalan) kappeliseurakunta vuodesta 1670 lähtien. Alkujaan Suoniemi oli osa suurta Sastamalan kirkkopitäjää; kunta perustettiin 1868. Runsas sata vuotta myöhemmin, 1973, se liitettiin silloiseen Nokian kauppalaan. Yhdessä kuntaliitoksen kanssa Suoniemen seurakunta, joka oli itsenäistynyt Karkusta vuonna 1908, lakkautettiin ja yhdistettiin Nokian seurakuntaan. Kuntaliitos merkitsi samalla läänin vaihdosta Turun ja Porin läänistä Hämeen lääniin, mitä Suoniemen kunta oli anonut jo muutamaa vuotta aiemmin. Jo vuotta ennen kuntaliitosta siirrettiin Tyrisevän kylä Karkun kuntaan. Nykyään alue kuuluu kokonaisuudessaan Pirkanmaan maakuntaan.
Historiaa
Suoniemelle asutettiin viime sotien jälkeen Pyhäjärven (Vpl) siirtoväkeä.
Kyliä
Vuosien 1960 ja 1970 taajamarajausten mukaan osa pääosin Nokialla sijainneesta Siuron taajamasta (565 asukasta) ulottui Suoniemen puolelle.
T. J. Kukkamäki
Kukkamäki johti tieteellisiä retkikuntia useissa maissa ja toimi tutkijana Ohion valtionyliopistossa 1952–1954. Hän oli Kansainvälisen Geodeettisen Assosiaation varapresidentti 1957–1960.
Suoniemi
Liikenneyhteydet
Suoniemeen meni ennen Tampereelta bussilinja 78.
Azorit
Luonto
Azoreilla kasvaa yli 850 kasvilajia, joista noin 300 on alkuperäisiä ja 60 endeemisiä.
Historia
Azorit liitettiin vuonna 1766 Portugalin keskushallinnon alaisuuteen. Pääministeri Sebastião José de Carvalho e Melo nimitti saarille sekä kuvernöörin että kenraalikapteenin. Hän uudisti koko Portugalin paikallishallintoa. Azoreista tuli oma provinssinsa, jota hallittiin Angralta. Keskitetty hallinto herätti myös vastustusta, sillä saaret olivat olleet aiemmin pitkälti itsehallinnollisia. Varsinkin São Miguelille vastutettiin Terceiran saarelle sijoitettua hallintoa.
Toisen maailmansodan aikana Lajes ja Santa Maria olivat tärkeitä lentotukikohtia. Yhdysvallat on ylläpitänyt Naton tukikohtaa Lajesissa vuodesta 1951 alkaen.
Israelin politiikka
pienoiskuva|Israelin parlamentin knessetin rakennus pienoiskuva|Israelin korkein oikeus.
Sisäpolitiikka
Israelin merkittävimmät valtapuolueet aivan viime aikoihin asti ovat olleet vasemmistolainen työväenpuolue Avoda ja 1973 syntynyt oikeistolainen Likud. Ariel Sharonista tuli maan ensimmäinen näiden puolueiden ulkopuolelta tullut pääministeri Likud-puolueen hajottua sisäisiin ristiriitoihin ja Sharonin erottua siitä. Sharonin syksyllä 2005 perustama uusi keskustaoikeistolainen Kadima-puolue nousi vuoden 2006 vaaleissa knessetin suurimmaksi puolueeksi, ja sen puheenjohtajasta Ehud Olmertista tuli maan pääministeri. Kadima on houkutellut nimipoliitikkoja niin oikealta kuin vasemmaltakin. Kannatuksensa menettänyt Kadima-puolue lopetettiin vuoden 2015 parlamenttivaalien jälkeen.
Suhteellinen vaalitavan sekä 1990-luvulta lähtien yhteiskunnallisen pirstoutumisen vuoksi maassa on myös suuri joukko pienempiä puolueita, joilla on usein ollut merkittävä vaa'ankieliasema maan parlamentissa ja siten suhteellisesti kokoaan suurempi vaikutusvalta. Pieniin puolueisiin kuuluvat Meretz-Yachad ("sosiaalidemokraatit"), Ra'am ("yhdistynyt arabilista"), Ta'al ("arabiliike uudistumiselle"), Shas, Kansallinen uskontopuolue, Yisrael Beytenu, Israelin kommunistinen puolue ja Balad ("kansallinen demokraattinen kokooma").
Ulkopolitiikka
Israelissa on voimassa sensuuri ulko- ja turvallisuuspolitiikkaa käsitteleville uutisille. Sanomalehtien ja muun perinteisen median näitä aiheita käsittelevät jutut on annettava armeijan sotilassensuurin tarkastettavaksi ennen niiden julkaisua. Sensuuri on määrännyt muutettavaksi tai estänyt noin viidenneksen jutuista julkaisun.
Palestiinalaisalueet ja Golanin kukkulat
pienoiskuva|Israeliin ammuttu Kassam-raketti. Palestiinalaisalueilta on ammuttu Kassam-raketteja Israeliin. Toukokuussa 2006 ammuttiin jopa yli kolme rakettia päivässä. Israel on pyrkinyt torjumaan Kassam-hyökkäyksiä tykistötulella. Gazasta vetäytymisen jälkeen Israel on ampunut 7 000-9 000 raskasta tykinammusta Gazaan. Kassam-raketteja on ammuttu samana aikana Israeliin noin tuhat. Viimeksi kuluneiden viiden vuoden aikana raketit ovat surmanneet yhteensä kahdeksan israelilaista. Vuonna 2006 suurimpia Israelin politiikan ongelmia on ollut, miten estää palestiinalaistaistelijoiden toistuvat rakettihyökkäykset.
Verkkosivu
Staattiset ja dynaamiset sivut
REST ja SOAP ovat suosittuja menetelmiä hakea sisältöä sivulle tarvittaessa.
Luettelo pommikoneista
Ensimmäinen maailmansota
Ilmaa raskaammat ilma-alukset eli lentokoneet
Pienoismalliraketti
Toiminta Suomessa
Rakettiseuroja ovat mm. Suomen avaruustutkimusseura, Otaniemen teekkareiden Pollux ja Tampereen teekkareiden Castor. Harrastajia on Suomessa noin 300.
Muumit ja Taikurin hattu
Pelaaja auttaa taikuria tekemällä salaiset tehtävät, joiden avulla Kuningasrubiini saadaan takaisin. Rubiini on hajonnut yhdeksäksi palaksi ympäri Muumilaaksoa, ja laakson asukkaat ovat piilottaneet kukin löytämänsä kappaleen. He luovuttavat palasensa tehtävien ratkaisuja vastaan. Kun kaikki yhdeksän palasta ovat koossa Taikurin hatussa, ne yhdistyvät jälleen kokonaiseksi. Pelaajan oppaina toimivat Muumipeikko ja Niiskuneiti. Hauskat tehtävät opettavat muun muassa kellonajat, kasvien, marjojen ja jalokivien nimiä, aakkoset, sävelasteikon ja paljon muuta.
Therizinosauria
Luokittelu
oikea|pienoiskuva|240x240px|Falcarius utahensis. Therizinosauria on määritelty kattavimpana kladina joka sisältää Therizinosaurus cheloniformiksen (Maleev, 1954), muttei Ornithomimus edmontonicusta (Sternberg, 1933), Tyrannosaurus rexiä (Osborn, 1905), Shuvuuia desertiä (Chiape et al, 1998) tai Oviraptor philoceratopsia (Osborn, 1924).
Muumit ja Taikurin hattu
Tehtävät
Pelin alkuvalikosta voi valita, meneekö Taikurin vuorelle kuuntelemaan tarinaa kuningasrubiinista, meneekö suoraan Muumilaaksoon, lukeeko Muumien luojasta, Tove Janssonista, vai lopettaako pelin.
Valsamítiksen Pyhän Georgioksen luostari
Oraakkeli
Oraakkeli oli Amorgóksella ja lähisaarilla hyvin suosittu, ja sanotaan, etteivät amorgóslaiset solmineet avioliittoja tai kauppoja tai tehneet muuta merkittävää ilman, että olisivat ensin kysyneet asiasta oraakkelilta. Thíran, Amorgóksen ja saarten hiippakunnan piispa kielsi oraakkelitoiminnan vuonna 1967, ja vesilähde tukittiin sementillä. Tämä ei kuitenkaan onnistunut lopettamaan vuosisataista käytäntöä ainakaan heti, sillä paikalliset tekivät sementtiin reiän, jonka jälkeen ennusmerkit tunteneet maallikot jatkoivat toimintaa salaa niin kauan kuin vielä elivät.
Rekolan rautatieasema
Asema otettiin käyttöön vuonna 1889. Se sijaitsi alun perin nykyistä etelämpänä. Vuonna 1913 sinne valmistui puinen asema­rakennus. Nykyiselle paikalleen asema siirrettiin 1. joulu­kuuta 1980, samalla kun Koivukylän asema otettiin käyttöön ja Rekolan pohjois­puolella sijainnut Hanalan seisake lakkautettiin.
Vlachérnan luostari
pienoiskuva|vasen|240px|Vlachernán luostari ja [[Pontikonísi (Korfu)|Pontikonísin saari.]] Luostari on perustettu viimeistään 1600-luvulla, sillä sen kirkko on rakennettu vuonna 1685. Vanhin hautakivi saarella on vuodelta 1758. 1700- ja 1800-lukujen taitteessa saari kuului säveltäjä Nikólaos Mántzarokselle. Luostari oli nunnaluostari, mutta taantui 1800-luvulla. Siinä ei ole ollut asukkaita sitten 1980-luvun. Luostari on omistettu Blakhernain Neitsyt Marialle (Panagía Vlachernón).
Satelliittien havaitseminen
Satelliittien näkyminen Maahan
Satelliitin kirkkauteen vaikuttavat sen koko, radan korkeus ja satelliitin pintamateriaalit. Matalalla kiertävä satelliitti näkyy kirkkaammin kuin korkealla kiertävä satelliitti. Satelliitin kookkaat tasopeilimäiset tietoliikenneantennit tai aurinkopaneelit saattavat toimia tehokkaana auringonvalon heijastajina.
Laenly Phoutthavong
Laenly Phoutthavong (s. 4. kesäkuuta 1996 Vientiane) on laosilainen pikajuoksija. Hän kilpaili vuoden 2012 kesäolympialaisissa Lontoossa ja putosi siellä naisten 100 metrin juoksussa ensimmäisellä kierroksella jäätyään eränsä kuudenneksi.
Alumiinifosfaatti
Alumiinifosfaatista on myös kidevedellinen dihydraatti, AlPO4•2 H2O (CAS 13477-75-3, 157,984 g/mol, 2,7 g/cm3), joka muodostaa valkeita monokliinisiä kiteitä ja hajoaa 1 500 °C lämpötilassa. Dihydraattia löytyy variskiitti- ja meta-variskiittimineraaleista. On myös olemassa eräs keinotekoinen hydraatti, AlPO4•1,5 H2O.
Cantonmentin metroasema
Cantonment on suunniteltu Mass Rapid Transit -metrojärjestelmän asema Singaporen keskusta-alueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.
Mongun-Tajgan kožuun
Mongun-Tajgan kožuun on hallinnollinen alue (kožuun) Tuvan tasavallassa Keski-Aasiassa Venäjällä. Se sijaitsee Tuvan lounaisoassa Mongolian rajalla. Vuonna 2002 kožuunissa oli 5 938 asukasta. Vuonna 1989 asukkaita oli 5 576. Kožuunin hallinnollinen keskus on Mugur-Aksyn kylä, jossa asuu 68,1 prosenttia koko kožuunin väestöstä.
Vrontianín luostari
Vrontianín luostari eli Vrontáksen luostari (Μονή Βροντά, Moní Vrontá; myös Vrontán luostari) on ortodoksinen luostari Sámoksen saarella Kreikassa. Se sijaitsee saaren pohjoisosassa lähellä Vourliótesin ja Kokkárin kyliä.
Luostari on rakennettu vuorenrinteeseen noin 458 metrin korkeuteen. Luostarin kirkko eli katholikon on useampilaivainen ja varustettu kupolilla. Sitä ympäröi neliönmuotoinen luostarirakennus, jossa on kahdesta kolmeen kerrosta. Osa tästä rakennuksesta tuhoutui vuoden 2000 suurten metsäpalojen aikaan, ja sitä on kunnostettu.
Näppäily (kitara)
Pattern picking
Pattern picking on varsin yksinkertainen näppäilytyyli. Siinä oikea käsi näppäilee kieliä tietyn "kaavan" mukaan samalla, kun vasen käsi vaihtelee eri sointujen välillä. Tämän soittotekniikan uranuurtajana pidetään amerikkalaista laulajaa, lauluntekijää ja kitaristia Merle Travisia, jonka mukaan on nimetty yksi yleisimmistä näppäilykaavoista, Travis picking: M I T M T I T M I T M T I T T              T
Al Iafrate
Ammattilaisura
Bruinsissa Iafrate pelasi vain kauden lopun. Seuraavat kaksi kautta jäivät häneltä kokonaan väliin polvivaivojen vuoksi. Hän oli kärsinyt polvivammoista aiemminkin ennen ongelman pahenemista. Maaliskuussa 1990 sattunut eturistisiteen repeämä ja sitä seurannut leikkaus pitivät hänet esimerkiksi sivussa kauden 1989–1990 lopun ja kauden 1990–1991 alun.
Tarjouslaatikko
Tarjouslaatikko on keksitty Ruotsissa vuonna 1962 ja niitä käytettiin ensimmäisen kerran vuonna 1970 järjestetyissä bridgen MM-kilpailuissa Tukholmassa. Niiden käyttö levisi lopulta Eurooppaan, Yhdysvaltoihin ja ympäri maailmaa, ja nyt ne ovat käytännössä korvaamattomia apuvälineitä kerhopelien ja kilpailujen lisäksi jopa kotipeleissäkin.
Prabhat Ranjan Sarkar
Prabhat Ranjan Sarkar (21. toukokuuta 1921 – 21. lokakuuta 1990) henkiseltä nimeltään Shrii Shrii Anandamurti, oli intialainen filosofi, kirjailija, runoilija, säveltäjä, joogi ja kielitieteilijä. Vuonna 1955 Sarkar perusti Ananda Margan, Suomessakin vaikuttavan uususkonnollisen liikkeen. Vuonna 1959 hän esitti yhteiskunnallisen teorian nimeltä Prout (Progressive Utilization Theory). Prout-teoriaa levittämään hän perusti uuden järjestön nimellä Proutist Universal. Vuonna 1979 perustettiin Proutis Universal -järjestön kansainvälinen päämaja Kööpenhaminaan.
Linolihappo
Suositukset ja saanti
Linolihapon saanti ei saisi olla liian suurta, koska sen on havaittu aiheuttavan terveysriskejä.
Johannes Gezelius nuorempi
Gezeliuksen aikana Suomessa otettiin käyttöön uusi kirkkokäsikirja vuonna 1694 ja virsikirja (ns. Vanha virsikirja) vuonna 1701. Gezeliuksen kaudella puhdasoppisuuden valta-asema alkoi murtua osaksi uusien filosofisten virtausten ja osaksi pietismin vaikutuksesta. Isonvihan alettua vuonna 1713 Gezelius pakeni Ruotsiin ja yritti vielä sieltä käsin kirjeitse hoitaa oman hiippakuntansa ja hänen hoitoonsa vuonna 1712 uskotun Viipurin hiippakunnan asioita.
Jokelan koulusurmat
Suunnitelma
Poliisin tutkinnassa ei ole tullut tietoon, että kukaan olisi tiennyt iskusta etukäteen. Auvinen oli ladannut tiedot iskusta internetiin puolisen tuntia ennen iskua.
YouTube
Ennen hyökkäystään Auvinen lähetti viimeisen videonsa nimeltä ”Jokela High School Massacre – 11/7/2007”. Videon taustalla soi KMFDM-yhtyeen kappale ”Stray Bullet”, joka oli aikaisemmin yhdistetty myös Columbinen koulusurmiin, koska Eric Harrisin ja Dylan Kleboldin tiedettiin kuunnelleen yhtyeen musiikkia ja Harris oli kirjoittanut laulun sanat verkkosivuilleen.
Tiedotusvälineiden toiminta
Tapauksen jälkeen jokelalaiset nuoret julkaisivat avoimen kirjeen ja adressin, jonka mukaan uhrien omaisia ja silminnäkijöitä on maaniteltu, seurattu ja ahdisteltu puhelimitse. Uhrien omaisten asuntoihin oli yritetty tunkeutua, ja näiden kuvia ja sanomisia oli julkaistu lehdissä kielloista huolimatta. Toimittajia syytettiin myös salakuuntelusta ja haastattelulausuntojen vääristelemisestä.
Uuniemi
Uuniemi on Pohjois-Norjan kunta Tromssan ja Finnmarkin läänissä Varanginvuonon rannalla. Asukkaista suurin osa on saamelaisia. Kunnan viralliset kielet ovat pohjoissaame ja norja, ja kaksikielisenä kunnan virallinen nimi vuodesta 1989 on Unjárga-Nesseby. Kunnan hallinto- ja keskustaajama on Varanginvuonon perällä sijaitseva Varangerbotn. Uuniemen kunnalla on lyhyt maaraja Suomen kanssa, Utsjoen kunnan kohdalla.
Kansakunta
Kansakunta tarkoittaa ihmisyhteisöä, jonka jäseniä yhdistää toisiinsa ja erottaa muista kansakunnista esimerkiksi yhteinen kotimaa, historia, julkinen kulttuuri ja talous. Kansakunnan käsite syntyi 1700- ja 1800-luvun nationalismin seurauksena Euroopassa, kun eri valtiot alkoivat selkeästi eriytyä ja muodostaa omia kansallisia hallintokulttuureitaan.
Määritelmiä
Benedict Andersonin mukaan kansakuntaa määrittää kolme asiaa: rajat, jotka kansakuntia erottavat; ajatus ja mahdollisuus kansakunnan suvereenisuudesta; sekä se, että kansakunta kuvitellaan yhteisöksi. Tässä yhteisö viittaa siihen, että kansakuntaan liitetään ajatus syvästä horisontaalisesta toveruudesta. Kuvitteleminen taas tarkoittaa sitä, että kansalaiset eivät koskaan tunne suurinta osaa kansakunnan muista asukkaista tai edes kuule heistä, mutta silti jokaisen kansalaisen mielessä elää kuva kansakunnan jäsenten välisestä yhteydestä. Tämän veljeyden, sisaruuden tai kansalaisuuden ansiosta ihmiset ovat tunnistaneet omat ja toisten velvollisuudet, ja he ovat jopa voineet esimerkiksi sodissa uhrata henkensä isänmaansa ja kansallisten arvojensa puolesta.
Iljušin Il-114
Iljušin Il-114 on venäläinen, kahdella potkuriturbiinimoottorilla varustettu matkustajalentokone. 29. maaliskuuta 1990 ensilentonsa lentäneen koneen matkustajakapasiteetti on 64. Konetyyppiä käyttää liikenteessään muun muassa Uzbekistan Airways. 2016 valmistaja ilmoitti aloittavansa konetyypin uudelleen valmistamisen 2013 keskeyttämisen jälkeen. Kone on käytännössä täysin kotimaisista osista valmistettu, ja siten hinnaltaan hyvin kilpaillukykyinen muihin vastaavan tyyppisiin koneisiin nähden. Ensi lento modernisoidusta tyypistä on tarkoitus tapahtua 2019 ja kaupalliseen liikenteeseen 2021.
Kolossos Rodou BC
Historia
Seura perustettiin vuonna 1963. Kolossos pelasi koko 1900-luvun Kreikan alemmissa sarjoissa, kunnes vuonna 2000 seuraan tuli uusi presidentti, joka asetti tavoitteeksi A1 Ethnikiin nousun. Kaudella 2004–2005 seura voitti A2 Ethnikin mestaruuden ja nousi pääsarjaan. Ensimmäisellä pääsarjakaudellaan joukkue onnistui voittamaan kuusi peliä ja sijoittui sarjan viimeiseksi, joka merkitsi myös putoamista. Kaudella 2006–2007 Kolossos sijoittui toisen sarjatason toiseksi ja nousi takaisin pääsarjaan. Kaudella 2008–2009 joukkue sijoittui runkosarjan kahdeksanneksi, joka oli sen siihenastisen historian paras saavutus. Kolossos putosi kuitenkin heti pudotuspeleissä Olympiakosille. Seuraavalla kaudella Kolossos oli runkosarjan kuudes, mutta hävisi puolivälierissä Maroussille.
Maniac Mansion (televisiosarja)
thumb|Maniac Mansionin päähahmo tohtori Fred Edison (Joe Flaherty) Maniac Mansion oli vuosina 1990–1993 tuotettu kanadalainen tilannekomediatelevisiosarja. Sitä tuotettiin kolmena esityskautena 65 jaksoa. Sarja perustui hyvin löyhästi tietokonepeliin Maniac Mansion. Se oli ensimmäinen tietokone- tai videopeliin perustunut televisiosarja, joka ei ollut animaatio.
Kyynel (radio)
Museot
Kyynel-radio on nähtävissä 28. helmikuuta 2017 peruskorjauksen jälkeen uudelleen avatussa Lahden kaupunginmuseon radio- ja televisiomuseo Mastolassa perusnäyttelyn alakerrassa.